proxectonos/corpus_dominio_legal_administrativo_tmp huggingface dataset:
RESOLUCIÓN do 19 de outubro de 2023, da Secretaría Xeral de Industria, pola que se modifica o anexo da Resolución do 26 de maio de 2023 pola que se dá publicidade dos beneficiarios das axudas concedidas ao abeiro da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (IN519B).
Consellería de Economía, Industria e Innovación — III. Outras disposicións — 02/11/2023

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 17 da Lei 1/2016, do 18 de xaneiro, de transparencia e bo goberno, e no artigo 9 do anexo I da Orde do 14 de decembro de 2022 pola que se establecen as bases reguladoras para a concesión, en réxime de concorrencia competitiva, das axudas encamiñadas á habilitación e mellora de infraestruturas dos parques empresariais da Comunidade Autónoma de Galicia, e se procede á súa convocatoria para o ano 2023 (IN519B), publicouse, mediante a Resolución da Secretaría Xeral de Industria do 26 de maio de 2023, o extracto das axudas outorgadas pola Resolución da Vicepresidencia Primeira e Consellería de Economía, Industria e Innovación do 4 de abril de 2023 ao abeiro da dita orde (DOG núm. 107, do 7 de xuño).
Mediante a Orde do 2 de maio de 2023 (DOG núm. 87, do 8 de maio) e a Orde do 21 de xullo de 2023 (DOG núm. 148, do 4 de agosto) ampliouse o crédito da Orde do 14 de decembro de 2022. Ademais, algúns concellos beneficiarios da subvención renunciaron ás axudas concedidas. Todo isto xerou crédito dispoñible, que foi destinado a atender as solicitudes que figuraban na listaxe de agarda, consonte o establecido na epígrafe Condicións xerais para os expedientes que conforman a listaxe de agarda da Resolución do 4 de abril de 2023.
Publícanse por medio desta resolución os beneficiarios definitivos das axudas outorgadas pola Consellería de Economía, Industria e Innovación ao abeiro da Orde do 14 de decembro de 2022. No anexo recóllense os beneficiarios, o importe e a finalidade das axudas. A listaxe inclúe os beneficiarios que renunciaron á subvención.
Santiago de Compostela, 19 de outubro de 2023
CORRECCIÓN DE ERROS. Orde do 17 de outubro de 2023 pola que se acorda conceder as medallas ao mérito e os distintivos de permanencia de protección civil de Galicia correspondentes ao ano 2023 (código de procedemento PR467A).
Vicepresidencia Primeira e Consellería de Presidencia, Xustiza e Deportes — III. Outras disposicións — 02/11/2023

Advertido un erro no anexo I da citada orde, publicada no
Diario Oficial de Galicia
número 203, do mércores 25 de outubro de 2023, cómpre efectuar as seguintes correccións:
Engadir á táboa do anexo I, Medallas ao mérito de Protección Civil de Galicia 2023, os seguintes datos:
ORDE do 25 de outubro de 2023 pola que se nomean os membros do Órgano de Xestión, Seguimento e Control da Reserva Mariña de Interese Pesqueiro Os Miñarzos.
Consellería do Mar — II. Autoridades e persoal — 07/11/2023

O Decreto 87/2007, do 12 de abril (DOG nº 88, do 8 de maio); modificado polo Decreto 240/2008, do 2 de outubro (DOG nº 210, do 29 de outubro), crea a reserva de interese pesqueiro Os Miñarzos. No seu artigo 9 e co fin de constatar a evolución da reserva mariña e de asegurar o cumprimento dos obxectivos establecidos no decreto, créase o órgano de xestión, seguimento e control, que estará constituído por oito membros designados pola consellería competente en materia de pesca.
Destes oito membros, tres serán nomeados en representación da consellería competente en materia de pesca, un en representación da consellería competente en materia de ambiente e catro en representación das entidades do sector pesqueiro. Así mesmo, a consellería competente en materia de pesca designará o presidente e o secretario do órgano de xestión, seguimento e control, entre os representantes da Administración.
Dado que se produciron vacantes, por xubilacións e cambios de posto de traballo, no Órgano de Xestión, Seguimento e Control da Reserva Mariña de Interese Pesqueiro Os Miñarzos, cómpre nomear os novos vogais e suplentes, así como designar de entre os representantes da Consellería do Mar os nomeados á presidencia e á secretaría do órgano.
Polo ata agora exposto
Nomear como membros do Órgano de Xestión, Seguimento e Control da Reserva Mariña de Interese Pesqueiro Os Miñarzos as persoas que se relacionan a seguir:
Polo tanto, a composición do Órgano de Xestión, Seguimento e Control da Reserva Mariña de Interese Pesqueiro Os Miñarzos queda como se relaciona a seguir:
Santiago de Compostela, 25 de outubro de 2023
ORDE do 25 de outubro de 2023 pola que se nomean os membros do Órgano de Xestión, Seguimento e Control da Reserva Mariña de Interese Pesqueiro Ría de Cedeira.
Consellería do Mar — II. Autoridades e persoal — 07/11/2023

O Decreto 28/2009, do 29 de xaneiro, crea a reserva mariña de interese pesqueiro Ría de Cedeira. No seu artigo 10 e co fin de constatar a evolución da reserva e de asegurar o cumprimento dos obxectivos establecidos no decreto, créase o órgano de xestión, seguimento e control, que estará constituído por oito membros designados pola consellería competente en materia de pesca, que procurará unha participación equilibrada de homes e mulleres.
Destes oito membros, tres serán nomeados en representación da consellería competente en materia de pesca, un en representación da consellería competente en materia de ambiente, tres en representación da Confraría de Pescadores de Cedeira e un en representación do sector pesqueiro por proposta da Federación Galega de Confrarías. Así mesmo, a consellería competente en materia de pesca designará o presidente e o secretario do órgano de xestión, seguimento e control, entre os representantes da Administración.
Dado que se produciron vacantes, por xubilacións e cambios de posto de traballo, no Órgano de Xestión, Seguimento e Control da Reserva Mariña de Interese Pesqueiro Ría de Cedeira, cómpre nomear os novos vogais e suplentes, así como designar de entre os nomeados a presidencia e a secretaría do órgano.
Polo ata agora exposto
Nomear como membros do Órgano de Xestión, Seguimento e Control da Reserva Mariña de Interese Pesqueiro Ría de Cedeira as persoas que se relacionan a seguir:
Polo tanto, a composición do Órgano de Xestión, Seguimento e Control da Reserva Mariña de Interese Pesqueiro Ría de Cedeira queda como se relaciona a seguir:
Santiago de Compostela, 25 de outubro de 2023
RECURSO de inconstitucionalidade número 6243-2023 contra os artigos 10 e 11 e a disposición transitoria primeira da Lei da Comunidade Autónoma de Galicia 7/2022, do 27 de decembro, de medidas fiscais e administrativas.
Tribunal Constitucional — I. Disposicións xerais — 06/11/2023

O Pleno do Tribunal Constitucional, por providencia do 24 de outubro de 2023, acordou admitir a trámite o recurso de inconstitucionalidade número 6243-2023, promovido polo presidente do Goberno, contra os artigos 10 e 11 e a disposición transitoria primeira da Lei da Comunidade Autónoma de Galicia 7/2022, do 27 de decembro, de medidas fiscais e administrativas. E faise constar que o presidente do Goberno invocou o artigo 161.2 da Constitución, o que produce a suspensión da vixencia e aplicación dos preceptos impugnados desde a data de interposición do recurso -28 de setembro de 2023-, para as partes do proceso, e desde a publicación do correspondente edicto no Boletín Oficial del Estado para os terceiros.
Madrid, 24 de outubro de 2023
ORDE do 23 de outubro de 2023 pola que se substitúen varios membros do Consello Galego de Seguridade e Saúde Laboral.
Consellería de Promoción do Emprego e Igualdade — II. Autoridades e persoal — 03/11/2023

A Lei 14/2007, do 30 de outubro, pola que se crea e regula o Instituto Galego de Seguridade e Saúde Laboral regula no seu artigo 16 a composición e o procedemento de nomeamento das persoas vogais do Consello Galego de Seguridade e Saúde Laboral.
Conforme o previsto na devandita lei realizouse proposta de designación e de cesamento por parte da Consellería de Economía, Industria e Innovación.
En consecuencia, no exercicio das atribucións conferidas de conformidade co disposto no artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo único. Substitución de vogal
Por proposta da Consellería de Economía, Industria e Innovación:
En calidade de titular:
a) Disponse o cesamento de Paula María Uria Traba.
b) Disponse o nomeamento de Nicolás Vázquez Iglesias.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de outubro de 2023
RESOLUCIÓN do 25 de outubro de 2023 pola que se adxudican as axudas para a consolidación e a estruturación de unidades de investigación competitivas nos centros tecnolóxicos consolidados de Galicia convocadas pola Resolución do 29 de xuño de 2023 (Diario Oficial de Galicia número 133, do 13 de xullo).
Axencia Galega de Innovación — III. Outras disposicións — 03/11/2023

Mediante a Resolución da Axencia Galega de Innovación do 29 de xuño de 2023 (
Diario Oficial de Galicia
número 133, do 13 de xullo) convocáronse as subvencións para a consolidación e a estruturación de unidades de investigación competitivas nos centros tecnolóxicos consolidados de Galicia.
No seu artigo 14 regúlase a resolución e notificación destas axudas unha vez que a comisión de valoración avalíe as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no seu artigo 12.
Na súa virtude, e atendendo á proposta elaborada na sesión do 23 de outubro de 2023 pola comisión de valoración establecida no artigo 11 das bases da Resolución do 29 de xuño de 2023, esta Axencia Galega de Innovación
Conceder as axudas para a consolidación e estruturación de unidades de investigación competitivas nos centros tecnolóxicos consolidados de Galicia que a continuación se relacionan polos importes que se indican:
2. O importe total das axudas concedidas para un marco temporal de 2 anos finánciase con cargo á aplicación orzamentaria que se recolle no seguinte cadro:
3. Para a xustificación da subvención deberá presentarse a documentación indicada no artigo 21 da Resolución de convocatoria nos prazos establecidos no seu artigo 22.
4. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de outubro de 2023
EXTRACTO da Orde do 23 de outubro de 2023 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2023 (código de procedemento MR465A).
Consellería do Medio Rural — III. Outras disposicións — 03/11/2023

BDNS (Identif.): 724143.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos vexetais ou produtos vexetais fosen afectados polas medidas fitosanitarias adoptadas en virtude dunha declaración da presenza da praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2023-2027 e no Regulamento (UE) nº 2022/2472 da Comisión, do 14 de decembro de 2022.
2. No caso de produtores de plantas de viveiro, estes deberán estar inscritos nos correspondentes rexistros oficiais, non sendo posible o outorgamento de indemnización se no momento da inspección inicial o viveiro non cumprise este trámite.
Segundo.
Obxecto
Esta orde ten por obxecto:
a) Establecer, no marco dos programas de control e loita contra pragas de corentena e pragas regulamentadas, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2023 (código de procedemento MR465A).
Terceiro.
Bases reguladoras
Orde do 23 de outubro de 2023 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2023 (código de procedemento MR465A).
Cuarto.
Importe
Para a concesión das subvencións convocadas destinarase un crédito de 75.000 euros. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no
Diario Oficial de Galicia
. Para estes efectos entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 23 de outubro de 2023
DECRETO 138/2023, do 17 de outubro, polo que se dispón o cesamento do presidente do Consello Económico e Social de Galicia.
Presidencia da Xunta de Galicia — II. Autoridades e persoal — 23/10/2023

En virtude do establecido no artigo 10.d) da Lei 6/1995, do 28 de xuño, pola que se crea o Consello Económico e Social de Galicia, e no artigo 23 do seu Regulamento de réxime interno,
Que cese como presidente do Consello Económico e Social de Galicia Agustín Hernández Fernández de Rojas, agradecéndolle os servizos prestados.
Santiago de Compostela, dezasete de outubro de dous mil vinte e tres
RESOLUCIÓN do 10 de outubro de 2023 pola que se concede a mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2022/23.
Consellería de Cultura, Educación, Formación Profesional e Universidades — III. Outras disposicións — 20/10/2023

Con data do 21 de abril de 2023, publicouse no
Diario Oficial de Galicia
a Orde do 12 de abril de 2023 pola que se establecen as bases reguladoras e se procede á convocatoria para a concesión de mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2022/23.
Rematado o prazo para a entrega da documentación necesaria para a tramitación do procedemento establecido no artigo 5 da orde de convocatoria, foron analizadas as solicitudes pola Comisión Avaliadora prevista no artigo 8 da citada orde.
Tendo en conta o anteriormente exposto, e atendendo á proposta de resolución da Secretaría Xeral de Universidades, esta consellería
Primeiro. Concederlles a mención de máster universitario excelente da Xunta de Galicia ás titulacións universitarias oficiais de máster impartidas polas universidades do Sistema universitario de Galicia no curso académico 2022/23, que se relacionan no anexo I desta resolución.
Segundo. As universidades responsables dos títulos comprométense a manter os requisitos que deron lugar á obtención da puntuación mínima para acadar a mención de máster universitario excelente da Xunta de Galicia.
Así mesmo, os responsables dos títulos comprométense a incluír as medidas e modificacións necesarias, segundo o procedemento establecido para a modificación de títulos universitarios, derivadas do compromiso de inclusión dun módulo vinculado directamente cunha formación en emprendemento e autoemprego, establecida no artigo 9, epígrafe f).
Terceiro. Contra esta resolución, que esgota a vía administrativa, as universidades poderán interpoñer recurso potestativo de reposición, ante o conselleiro de Cultura, Educación, Formación Profesional e Universidades, no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 10 de outubro de 2023
DECRETO 139/2023, do 17 de outubro, polo que se dispón o nomeamento do presidente do Consello Económico e Social de Galicia.
Presidencia da Xunta de Galicia — II. Autoridades e persoal — 23/10/2023

En virtude do establecido nos artigos 7 e 8 da Lei 6/1995, do 28 de xuño, pola que se crea o Consello Económico e Social de Galicia, e no artigo 22 do seu Regulamento de réxime interno, por proposta conxunta do conselleiro de Facenda e Administración Pública e das conselleiras de Economía, Industria e Innovación e de Promoción do Emprego e Igualdade, logo da consulta ás entidades, organizacións e asociacións representadas no Consello, e tras comparecencia no Parlamento, nos termos previstos na disposición adicional terceira da Lei 1/2016, do 18 de xaneiro, de transparencia e bo goberno,
Nomear presidente do Consello Económico e Social de Galicia a Manuel Pérez Álvarez.
Santiago de Compostela, dezasete de outubro de dous mil vinte e tres
EXTRACTO da Resolución do 10 de outubro de 2023 pola que se dá publicidade do Acordo do Consello de Dirección que aproba as bases reguladoras da subvención de xuros de préstamos directos e se realiza a súa convocatoria para o ano 2023 en réxime de concorrencia non competitiva (código de procedemento IG408E).
Instituto Galego de Promoción Económica — III. Outras disposicións — 20/10/2023

BDNS (Identif.): 721720.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro.
Persoas beneficiarias
Poderán ser persoas beneficiarias destas axudas as persoas físicas ou xurídicas titulares ou solicitantes de préstamos directos concedidos polo Igape cuxo tipo de referencia que se deberá aplicar para determinar o tipo de xuro sexa maior do 0 %, e que estean ao día dos pagamentos.
Segundo.
Obxecto
As axudas concédense en réxime de concorrencia non competitiva e o seu obxecto é regular as condicións e o procedemento de tramitación da subvención de xuros de préstamos directos concedidos polo Igape.
Terceiro.
Bases reguladoras
Resolución do 10 de outubro de 2023 pola que se dá publicidade do Acordo do Consello de Dirección que aproba as bases reguladoras da subvención de xuros de préstamos directos e se realiza a súa convocatoria para o ano 2023 en réxime de concorrencia non competitiva (código de procedemento IG408E).
Cuarto.
Importe
Os créditos dispoñibles para concesións nesta convocatoria aboaranse con cargo á aplicación orzamentaria 05.A1.741A.7700, cunha dotación de 900.000 € para o exercicio 2023 e 1.000.000 € para o exercicio 2024.
Quinto.
Prazo de presentación de solicitudes
O prazo de presentación de solicitudes iniciarase ás 8.00 horas do día hábil seguinte ao da publicación da resolución de convocatoria no
Diario Oficial de Galicia
e finalizará ás 14.00 horas do día 30 de novembro de 2023, agás que se produza o suposto de esgotamento do crédito, o que será obxecto de publicación no
Diario Oficial de Galicia
e na páxina web do Igape, mediante resolución da persoa titular da Dirección Xeral do Igape.
Santiago de Compostela, 10 de outubro de 2023
EXTRACTO da Resolución do 17 de outubro de 2023 pola que se establecen as bases reguladoras para a concesión de axudas, en réxime de concorrencia non competitiva, do programa #DescubreGaliciaenOutono a través dos bonos turísticos, se convocan para o ano 2023 e se abre o prazo para a adhesión dos establecementos de aloxamento turístico e das axencias de viaxes (código de procedemento TU985F).
Axencia de Turismo de Galicia — III. Outras disposicións — 20/10/2023

BDNS (Identif.): 721836.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias das axudas as persoas físicas maiores de idade e residentes na Comunidade Autónoma de Galicia.
Segundo. Obxecto
O obxecto é a concesión de axudas do programa #DescubreGaliciaenOutono a través dos bonos turísticos.
Terceiro. Bases reguladoras
Resolución do 17 de outubro de 2023 pola que se establecen as bases reguladoras para a concesión de axudas, en réxime de concorrencia non competitiva, do programa #DescubreGaliciaenOutono a través dos bonos turísticos, se convocan para o ano 2023 e se abre o prazo para a adhesión dos establecementos de aloxamento turístico e das axencias de viaxes (código de procedemento TU985F).
Cuarto. Importe
Para a concesión destas axudas destínase un crédito de 1.000.000 € con cargo á aplicación orzamentaria 04.A2.761A.480.0, proxecto 2015 00006, dos orzamentos da Comunidade Autónoma de Galicia para 2023.
Quinto. Data de activación dos bonos
Os bonos estarán dispoñibles na web www.bonoturismo.gal para a súa descarga por parte das persoas usuarias desde as 9.00 horas do día 27 de outubro ata o 15 de decembro de 2023, e a súa validez estenderase ata o 25 de decembro de 2023.
Mediante resolución da Axencia de Turismo de Galicia poderanse modificar as anteditas datas se razóns organizativas así o aconsellasen, e daráselle a oportuna publicidade.
Santiago de Compostela, 17 de outubro de 2023
DECRETO 141/2023, do 26 de outubro, polo que se declara, en concreto, a urxente ocupación dos bens e dereitos afectados polo proxecto de interese autonómico denominado Novo Complexo Hospitalario Universitario da Coruña (CHUAC), no concello da Coruña (clave AC/21/215.30.0).
Consellería de Sanidade — III. Outras disposicións — 03/11/2023

Antecedentes:
Primeiro. O 26 de maio de 2023, o Servizo Galego de Saúde publicou no
Diario Oficial de Galicia
núm. 99 o Anuncio do 22 de maio de 2023, da Dirección Xeral de Recursos Económicos, polo que se somete ao trámite de información pública o proxecto de interese autonómico denominado Novo Complexo Hospitalario Universitario da Coruña (CHUAC), coa clave AC/21/215.30.0, así como a relación individual de bens, dereitos e propietarios afectados polo proxecto referido.
Segundo. Na súa reunión do 5 de outubro de 2023, o Consello da Xunta de Galicia aproba definitivamente o proxecto de interese autonómico (PIA) denominado Novo Complexo Hospitalario Universitario da Coruña (CHUAC), coa clave AC/21/215.30.0, para os efectos establecidos na Lei 1/2021, do 8 de xaneiro, de ordenación do territorio de Galicia (LOTG).
O artigo 59 da LOTG establece a utilidade pública e o interese social dos proxectos de interese autonómico cando os ditos instrumentos habiliten para a súa execución e esta deba producirse por expropiación.
Neste caso, e dadas as características excepcionais da obra e a súa repercusión social, xa que estamos ante unha infraestrutura básica da asistencia sanitaria non só da provincia da Coruña, senón de toda Galicia, determínase a urxencia da actuación.
Fundamentos xurídicos:
A competencia para a execución da expropiación forzosa correspóndelle á Comunidade Autónoma de Galicia, ao abeiro do número dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros no ámbito da Administración autonómica, a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta do conselleiro de Sanidade, e logo de deliberación do Consello da Xunta de Galicia na súa reunión do día vinte e seis de outubro de dous mil vinte e tres,
Artigo único. Declarar, en concreto, a necesidade de urxente ocupación, para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de interese autonómico denominado Novo Complexo Hospitalario Universitario da Coruña (CHUAC), coa clave AC/21/215.30.0.
Santiago de Compostela, vinte e seis de outubro de dous mil vinte e tres
RESOLUCIÓN do 24 de outubro de 2023, da Secretaría Xeral Técnica da Consellería de Infraestruturas e Mobilidade, pola que se dá publicidade da encomenda de xestión de carácter técnico á Axencia Galega de Infraestruturas en relación coas actuacións de licitación e adxudicación dos contratos referidos á execución das obras de mellora da envolvente térmica e mellora enerxética do edificio da Consellería de Medio Ambiente, Territorio e Vivenda da rúa San Lázaro, s/n, Santiago de Compostela, dentro do Plan de recuperación, transformación e resiliencia, financiado pola Unión Europea-Next Generation EU.
Consellería de Infraestruturas e Mobilidade — III. Outras disposicións — 03/11/2023

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade da encomenda de xestión de carácter técnico da Consellería de Infraestruturas e Mobilida
de á Axencia Galega de Infraestruturas en relación coas actuacións de licitación e adxudicación dos contratos referidos á execución das obras de mellora da envolvente térmica e mellora enerxética do edificio da Consellería de Medio Ambiente, Territorio e Vivenda da rúa San Lázaro, s/n, Santiago de Compostela, dentro do Plan de recuperación, transformación e resiliencia, financiado pola Unión Europea-NextGenerationEU, que ten as seguintes características:
– Obxecto: realización das seguintes actuacións referidas á execución das obras de mellora da envolvente térmica e mellora enerxética no edificio da Consellería de Medio Ambiente, Territorio e Vivenda en San Lázaro, s/n, Santiago de Compostela:
• A elaboración dos informes de carácter técnico que en relación co procedemento de adxudicación dos contratos de obra relativos a esta actuación sexan solicitados polo órgano encomendante.
• A redacción dos pregos de prescricións técnicas particulares, a emisión dos informes técnicos que sexan precisos en relación co procedemento de adxudicación dos contratos accesorios relativos a esta actuación e que sexan solicitados polo órgano encomendante, así como a realización da dirección de execución dos servizos complementarios correspondentes a esta obra.
Os correspondentes documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda estará vinculada á execución do contrato das obras referidas e finalizará, en todo caso, antes do antes do 31 de decembro de 2025.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se van prestar en desenvolvemento desta.
Santiago de Compostela, 24 de outubro de 2023
RESOLUCIÓN do 9 de outubro de 2023, do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, pola que se determinan as datas, o lugar e os horarios de realización dos correspondentes exercicios.
Consellería de Infraestruturas e Mobilidade — III. Outras disposicións — 23/10/2023

En sesión do tribunal designado para cualificar as probas dirixidas á obtención e renovación do certificado de conselleiro de seguridade para o transporte de mercadorías perigosas por estrada e por ferrocarril, convocadas mediante a Resolución do 15 de maio de 2023, da Dirección Xeral de Mobilidade (
Diario Oficial de Galicia
nº 122, do 28 de xuño), acordouse, de conformidade co disposto na base oitava da mencionada resolución:
Primeiro. As correspondentes probas terán lugar na Escola Galega de Administración Pública (EGAP), rúa de Madrid, 2-4, As Fontiñas, Santiago de Compostela.
Os ditos exercicios realizaranse o vindeiro día 6 de novembro de 2023 nos horarios e nas aulas que a seguir se sinalan:
Segundo. Para os efectos de proceder á realización dos correspondentes chamamentos, os aspirantes deberán presentarse ás probas 15 minutos antes do comezo de cada exercicio.
Terceiro. Os interesados serán convocados para cada exercicio en chamamento único e resultará excluído da súa realización quen non compareza.
Cuarto. Os aspirantes excluídos por non compareceren no momento do chamamento non terán dereito a que se lles devolvan os importes aboados en concepto de dereitos de exame.
Quinto. Os aspirantes terán que se presentar ás probas provistos do orixinal do seu documento nacional de identidade ou documento fidedigno acreditativo da súa identidade, a xuízo do tribunal. En caso contrario, non se permitirá o acceso ao recinto onde se realicen os exercicios. Tales aspirantes excluídos non terán dereito a que se lles devolvan os importes aboados en concepto de dereitos de exame.
Sexto. Os interesados deberán levar bolígrafo e, para a realización do suposto práctico, poderán ir provistos do ADR ou RID, só en formato papel, e de máquina calculadora sen memoria RAM.
Santiago de Compostela, 9 outubro de 2023
RESOLUCIÓN do 16 de outubro de 2023, da Secretaría Xeral de Medios, pola que se publican as axudas concedidas a empresas que realicen publicacións periódicas escritas integramente en galego.
Presidencia da Xunta de Galicia — III. Outras disposicións — 03/11/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 23 da Resolución do 29 de decembro de 2022, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego e se convocan para o ano 2023 (DOG núm. 14, do 20 de xaneiro), procédese á publicación no anexo das empresas beneficiarias.
Estas axudas fináncianse con cargo ás aplicacións orzamentarias 04.20.151A.470.0 e 04.20.461A.470.0 dos orzamentos xerais da Comunidade Autónoma de Galicia para o ano 2023.
Santiago de Compostela, 16 de outubro de 2023
RESOLUCIÓN do 24 de outubro de 2023, da Xerencia da Área Sanitaria de Pontevedra e O Salnés, pola que se anuncia a incorporación da Asociación de Afectadas de Sensibilidade Química Múltiple de Galicia (SQM-Galicia) ao Consello Asesor de Pacientes da Área Sanitaria.
Servizo Galego de Saúde — III. Outras disposicións — 06/11/2023

De conformidade co establecido na disposición adicional primeira da Orde do 16 de outubro de 2018 pola que se regulan a composición e o réxime de funcionamento dos consellos asesores de pacientes de área, anúnciase a incorporación da Asociación de Afectadas de Sensibilidade Química Múltiple de Galicia (SQM-Galicia) ao Consello Asesor de Pacientes da Área Sanitaria de Pontevedra e O Salnés.
Pontevedra, 24 de outubro de 2023
RESOLUCIÓN do 26 de outubro de 2023 pola que se anuncia o acordo do Pleno de publicación do Informe de fiscalización do programa de ordenación e inspección do transporte, exercicios 2019-2020 e do Informe de fiscalización sobre a eficiencia da colaboración pública-privada das autovías galegas.
Consello de Contas de Galicia — III. Outras disposicións — 06/11/2023

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, con data do 11 de outubro de 2023, dos seguintes informes:
– Informe de fiscalización do programa de ordenación e inspección do transporte, exercicios 2019-2020 [1602021-04].
– Informe de fiscalización sobre a eficiencia da colaboración pública-privada das autovías galegas [1902022-04].
Ligazón para acceder ao texto completo dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 26 de outubro de 2023
RESOLUCIÓN do 25 de outubro de 2023 pola que se dá publicidade ás axudas concedidas ao abeiro da Orde do 20 de xaneiro de 2023 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2023 (código de procedemento IN308C).
Consellería de Economía, Industria e Innovación — III. Outras disposicións — 06/11/2023

Mediante a Orde do 20 de xaneiro de 2023, a entón Vicepresidencia Primeira e Consellería de Economía, Industria e Innovación estableceu as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e convocáronse para o ano 2023.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 05.03.734A.760.1, ao abeiro da Orde do 20 de xaneiro de 2023, da Vicepresidencia Primeira e Consellería de Economía, Industria e Innovación, pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se convocan para o ano 2023 (código de procedemento IN308C).
Santiago de Compostela, 25 de outubro de 2023
RESOLUCIÓN do 25 de outubro de 2023 pola que se dá publicidade ás axudas concedidas ao abeiro da Orde do 31 de xaneiro de 2023 pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2023 (código de procedemento IN308D).
Consellería de Economía, Industria e Innovación — III. Outras disposicións — 06/11/2023

Mediante a Orde do 31 de xaneiro de 2023, a entón Vicepresidencia Primeira e Consellería de Economía, Industria e Innovación estableceu as bases para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e convocáronse para o ano 2023.
En cumprimento do disposto no artigo 17.1.b) da Lei 1/2016, do 18 de xaneiro, de transparencia e bo goberno, e no artigo 15.1 da Lei 9/2007, do 13 de xuño, de subvencións de Galicia, así como no artigo 25 das bases reguladoras,
Ordenar a publicación no
Diario Oficial de Galicia
das subvencións indicadas no anexo, concedidas con cargo á aplicación orzamentaria 05.03.734A.770.0, ao abeiro da Orde do 31 de xaneiro de 2023, da Vicepresidencia Primeira e Consellería de Economía, Industria e Innovación, pola que se establecen as bases reguladoras para a concesión de subvencións a empresas privadas, en réxime de concorrencia non competitiva, para o fomento da sustentabilidade no desenvolvemento da actividade industrial do sector dos recursos naturais en Galicia, e se convocan para o ano 2023 (código de procedemento IN308D).
Santiago de Compostela, 25 de outubro de 2023
CORRECCIÓN DE ERROS. Resolución do 9 de outubro de 2023 pola que se aproba a convocatoria da cuarta edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres.
Valedor do Pobo — III. Outras disposicións — 07/11/2023

Detectado erro na Resolución do 9 de outubro de 2023 pola que se aproba a convocatoria da cuarta edición dos premios Valedora do Pobo aos mellores traballos fin de grao (TFG) e traballos fin de máster (TFM) en materia de igualdade e dereitos das mulleres, publicado no
Diario Oficial de Galicia
nº 194, do 11 de outubro de 2023, procede a súa corrección:
Na páxina 56599, o anexo I debe ser substituído polo que figura a continuación:
Documentos que achega
� Traballo (anonimizado ou sen datos persoais) fin de grao (TFG) en formato de papel e electrónico (CD ou pendrive en word, libreoffice ou LaTeX) titulado:
� Traballo (anonimizado ou sen datos persoais) fin de máster (TFM) en formato de papel e electrónico (CD ou pendrive en word, libreoffice ou LaTeX) titulado:
� Síntese descritiva do traballo:
RESOLUCIÓN do 27 de outubro de 2023 pola que se amplía o prazo de presentación de solicitudes para as subvencións do Programa de emisión de bonos dixitais para colectivos vulnerables (Programa UNICO-Bono Social), enmarcado no investimento C15.I3 do compoñente 15 do Plan de recuperación, transformación e resiliencia financiado pola Unión Europea-NextGenerationEU (código de procedemento AP400A).
Axencia para a Modernización Tecnolóxica de Galicia — III. Outras disposicións — 07/11/2023

Con da
ta do 18 de xullo de 2023 publicouse no
Diario Oficial de Galicia
a Resolución do 4 de xullo de 2023 pola que se convocan subvencións para o ano 2023, en réxime de concorrencia non competitiva, do Programa de emisión de bonos dixitais para colectivos vulnerables (Programa UNICO-Bono Social), enmarcado no investimento C15.I3 do compoñente 15 do Plan de recuperación, transformación e resiliencia, financiado pola Unión Europea-NextGenerationEU (código de procedemento AP400A).
No artigo 3 da convocatoria disponse que o prazo de presentación de solicitudes comezará o día seguinte ao da publicación no DOG da resolución e rematará o 15 de novembro de 2023.
En atención a solicitudes de ampliación do dito prazo realizadas por persoas interesadas na convocatoria, así como á vontade desta axencia de acadar a máxima cantidade de beneficiarios posible e tendo en conta que non existe ningún impedimento xurídico, considérase adecuado ampliar o prazo inicialmente establecido.
En consecuencia, de conformidade co establecido no artigo 32 da Lei 39/2015, do 1 de outubro, do procedemento administrativo común das administracións públicas, e en uso das competencias atribuídas no Decreto 9/2021, do 21 de xaneiro, polo que se suprime o Centro Informático para a Xestión Tributaria, Económico-Financeira e Contable (Cixtec) e se modifica o Decreto 252/2011, do 15 de decembro, polo que se crea a Axencia para a Modernización Tecnolóxica de Galicia e se aproban os seus estatutos,
Artigo único.
Ampliación do prazo de presentación de solicitudes
Amplíase o prazo de presentación de solicitudes para as subvencións do Programa de emisión de bonos dixitais para colectivos vulnerables (Programa UNICO-Bono Social), enmarcado no investimento C15.I3 do compoñente 15 do Plan de recuperación, transformación e resiliencia financiado pola Unión Europea-NextGenerationEU, convocadas mediante Resolución do 4 de xullo de 2023, ata o 15 de decembro de 2023, incluído.
Disposición derradeira única.
Entrada en vigor
A presente resolución entrará en vigor a partir do día seguinte ao da súa publicación no
Diario Oficial de Galicia
.
Santiago de Compostela, 27 de outubro de 2023
RESOLUCIÓN do 27 de outubro de 2023 pola que se dá publicidade das persoas beneficiarias das axudas concedidas ao abeiro da Orde do 25 de maio de 2023 pola que se establecen as bases reguladoras das axudas para paliar as perdas de produción das explotacións apícolas afectadas polos grandes incendios forestais que se produciron en Galicia durante o ano 2022, e se convocan para o ano 2023 (código de procedemento MR506C).
Consellería do Medio Rural — III. Outras disposicións — 07/11/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, a persoa beneficiaria e a cantidade concedida.
Na súa virtude, a Dirección Xeral de Gandaría, Agricultura e Industrias Agroalimentarias, por delegación do conselleiro,
Dar publicidade á resolución da concesión das axudas pola Consellería do Medio Rural ao abeiro da Orde do 25 de maio de 2023 pola que se establecen as bases reguladoras das axudas para paliar as perdas de produción das explotacións apícolas afectadas polos grandes incendios forestais que se produciron en Galicia durante o ano 2022, e se convocan para o ano 2023 (código de procedemento MR506C), que figura como anexo nesta resolución.
Santiago de Compostela, 27 de outubro de 2023
a) Norma reguladora da convocatoria: Orde do 25 de maio de 2023 pola que se establecen as bases reguladoras das axudas para paliar as perdas de produción das explotacións apícolas afectadas polos grandes incendios forestais que se produciron en Galicia durante o ano 2022, e se convocan para o ano 2023 (código de procedemento MR506C).
b) Aplicación orzamentaria: 14.04.712B.772.0.
Crédito orzamentario: 250.000,00 €.
Estas axudas outorgaranse ao abeiro do disposto no Regulamento (UE) núm. 1408/2013 da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas
de minimis
no sector agrícola (DOUE núm. L 352, do 24.12.2013), e quedan condicionadas polo establecido na normativa comunitaria sobre esta materia.
c) Obxecto:
Esta orde ten por obxecto establecer as bases reguladoras dunha liña de axudas para paliar as perdas de produción das explotacións apícolas afectadas polos grandes incendios forestais que se produciron en Galicia durante o ano 2022, e proceder á súa convocatoria para o ano 2023.
d) Destinatarios:
As persoas físicas e xurídicas titulares de explotacións apícolas, con exclusión das administracións ou entidades do sector público e as explotacións de autoconsumo, segundo a capacidade produtiva que figura na base de datos oficial do Rexistro de Explotacións Apícolas, que teñan asentamentos nos concellos afectados polos grandes incendios que se produciron en Galicia no ano 2022, e que se relacionan no anexo I da orde de convocatoria.
e) Beneficiarios e importe concedido:
e) Solicitudes denegadas polos motivos sinalados na táboa:
RESOLUCIÓN do 6 de outubro de 2023 pola que se dá publicidade das axudas concedidas e denegadas e ás solicitudes non admitidas a trámite e desistidas no ano 2023, ao abeiro da Resolución do 20 de marzo de 2023 pola que se aproban as bases reguladoras e se convocan para o ano 2023 en réxime de concorrencia competitiva as axudas á valorización e á segunda transformación da industria forestal galega e do contract (código de procedemento IN500B).
Axencia Galega da Industria Forestal — III. Outras disposicións — 17/10/2023

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 17.1.b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e o crédito orzamentario a que se imputen, beneficiario, cantidade concedida e finalidade ou finalidades da subvención.
Na súa virtude, a Axencia Galega da Industria Forestal
Dar publicidade ás axudas concedidas e denegadas e ás solicitudes non admitidas a trámite e desistidas ao abeiro da Resolución do 20 de marzo de 2023 pola que se aproban as bases reguladoras e se convocan para o ano 2023 en réxime de concorrencia competitiva as axudas á valorización e á segunda transformación da industria forestal galega e do contract, que figuran nos anexos I, II, III e IV.
A súa aprobación realizouse no exercicio 2023 con cargo ás aplicacións orzamentarias 14.A4.741A.770.0, 14.A4.741A.771.0 e 14.A4.741A.780.2, código de proxecto 2021 00002, dotadas con 2.600.000,00 €.
Santiago de Compostela, 6 de outubro de 2023
RESOLUCIÓN do 5 de outubro de 2023 pola que se dá publicidade das axudas concedidas ao abeiro da Orde do 14 de xuño de 2023 pola que se establecen as bases reguladoras para a concesión das axudas ao libro galego, dirixidas á tradución para outras linguas de obras publicadas orixinariamente en galego e á tradución para o galego de obras publicadas orixinariamente noutras linguas, e se procede á súa convocatoria para o ano 2023 (Diario Oficial de Galicia número 118, do 22 de xuño).
Consellería de Cultura, Educación, Formación Profesional e Universidades — III. Outras disposicións — 17/10/2023

O artigo 15.1 da Lei 9/2007, do 13 de xuño, de subvencións de Galicia, establece a obrigatoriedade da publicación no Diario Oficial de Galicia das subvencións concedidas, con expresión da convocatoria, o programa e o crédito orzamentario a que se imputan, o beneficiario, a cantidade concedida e a finalidade ou finalidades da subvención. Así mesmo, segundo o artigo 15 da orde de convocatoria, a resolución definitiva publicarase no Diario Oficial de Galicia e na páxina web https://www.cultura.gal. Esta publicación substituirá a notificación persoal e producirá os mesmos efectos.
Ordenar a publicación, no Diario Oficial de Galicia, das subvencións concedidas con cargo á aplicación orzamentaria 10.04.432A.770.0 do procedemento CT221C de axudas para o libro galego, no que se refire á tradución para outras linguas de obras publicadas orixinariamente en galego e a tradución para o galego de obras publicadas orixinariamente noutras linguas.
Santiago de Compostela, 5 de outubro de 2023